text: Sangskriver skriver julesang med seerne
  04 december 2012 kl. 16.51
  TV SYDs seere kan være med til at skrive en ny julesang. Sangskriver Ninna Andreasen fra Esbjerg samler seernes idéer gør det til en julesang, der skal vises i tv-magasinet Så er det jul.
  Hvad er rigtig julehygge? Og hvad udfordrer julehyggen? Kan du svare på de spørgsmål, så kan du være med til at levere indholdet til en helt ny julesang.
  Sangskriver Ninna Andreasen fra Esbjerg har sagt ja til en anderledes og spændende udfordring.
  I løbet af de kommende dage vil TV SYDs seere få mulighed for at komme med input og idéer til en ny julesang.
  Ninna Andreasen får derefter en uge til at samle det hele og gøre det til en julesang, der skal fremføres i TV SYDs julemagasin ?Så? det jul? søndag den 16. december.
  Tanken om at samarbejde med sit publikum er ikke fjern for Ninna Andreasen. Hun er netop ved at indspille en CD, som hun med stor succes har samlet penge ind til ved hjælp af crowdfunding - altså hvor folk får en andel i projektet.
  Vil du være med til at skrive en julesang, så send dit forslag til jul@tvsyd.dk eller del det med os på www.facebook.com/tvsyd
  